สคบ.ลุยเอาผิดสินค้าลดราคาหลอกคนซื้อ
สคบ.จับมือกระทรวงพาณิชย์&nbsp; เข้มลุยตรวจมหกรรมสินค้าลดราคาเก๊หลอกตั้งราคาสูง ฟันโทษโฆษณาเกินจริง&#8211;ค้ากำไรเกินควรปรับ 5 หมื่นบาทจำคุก 6เดือน
13 มิ.ย. 2553

สคบ.จับมือกระทรวงพาณิชย์  เข้มลุยตรวจมหกรรมสินค้าลดราคาเก๊หลอกตั้งราคาสูง ฟันโทษโฆษณาเกินจริง–ค้ากำไรเกินควรปรับ 5 หมื่นบาทจำคุก 6เดือน
นายนิโรธ เจริญประกอบ เลขาธิการสำนักงานคณะกรรมการค้มครองผู้บริโภค (สคบ.) เปิดเผยว่า สคบ.จะหารือกับกระทรวงพาณิชย์ เพื่อดำเนินการกับผู้ประกอบการขายสินค้าที่มีการโฆษณาเกินจริง   โดยเฉพาะการจัดงานมหกรรมลดราคาสินค้าต่างๆ ที่โฆษณาว่าลดราคา 50-80 %  เช่น มหกรรมลดราคาสินค้าเฟอร์นิเจอร์ เนื่องจากที่ผ่านมาได้รับการร้องเรียนกับผู้บริโภคจำนวนมากว่า ซื้อเฟอร์นิเจอร์ในงานมหกรรมลดราคาแห่งหนึ่งแล้ว มีการติดป้ายโฆษณาว่าลดราคากว่าครึ่ง เช่น สินค้าราคา 20,000 บาทลดราคาเหลือ10,000  บาท  และให้หากซื้อของชิ้นอื่นๆก็ได้ลดราคาอีก แต่ความเป็นจริงแล้วราคาที่โฆษณานั้นผู้ประกอบการมีการติดป้ายราคาที่สูงเกินจริง และเมื่อมาเปรียบเทียบกับราคาสินค้าชนิดเดียวกันยี่ห้อเดียวกันที่ยังไม่ลดราคาพบว่าราคาไม่แตกต่างกัน
"สคบ.จะเข้าไปตรวจสอบข้อเท็จจริง  การติดป้ายราคาที่สูงและอ้างว่าลดราคาลงมา 50-80 %  เป็นการให้ข้อมูลที่เป็นเท็จ  หรือโฆษณาเกินเป็นจริง  ทำให้ผู้บริโภคเข้าใจผิด  ซึ่งเรื่องนี้มีผู้บริโภคร้องเรียนเข้ามาจำนวนมาก  โดยสคบ.กับกระทรวงพาณิชย์จะเข้าไปร่วมกันตรวจสอบ โดยหากพบว่าผิดจริง จะดำเนินทั้งข้อหาการโฆษณาเกินจริงมีโทษปรับ 50,000 บาท จำคุก 6 เดือนหรือทั้งจำและปรับ  ในส่วนของกระทรวงพาณิชย์จะดำเนินการว่าเข้าข่ายว่าค้ากำไรเกินควรหรือไม่ ซึ่งสามารถที่จะฟ้องร้องดำเนินคดีควบคู่กันไป" นายนิโรธกล่าว
นายนิโรธกล่าวว่า  ขณะนี้สคบ.มีข้อมูลหลักฐานแล้วจำนวนหนึ่ง  สามารถที่จะดำเนินการได้ โดยไม่ต้องให้ผู้บริโภคหรือผู้เสียหายมาร้องทุกข์ แต่หากผู้บริโภครายใด พบความไม่เป็นธรรมสามารถที่ร้องเรียนมาที่สคบ.ได้ ซึ่งจะได้ดำเนินดำเนินคดี โดยหากผู้ประกอบการทำผิดจะลงโทษต่างกรรมต่างวาระ พร้อมทั้งจะมีการประชาสัมพันธ์ เพื่อให้ผู้ประกอบการดำเนินธุรกิจอย่างความเป็นธรรมไม่เอาเปรียบผู้บริโภค 
นายนิโรธกล่าวว่า สคบ.  ได้ปรับนโยบายการทำงานเชิงรุก โดยมีการจัดตั้งเครือข่ายส่งเสริมให้ความรู้เกี่ยวกับการคุ้มครองผุ้บริโภค โดยเปิดรับสมัครอาสาสมัครคุ้มครองผู้บริโภค ในโรงเรียนและระบบการศึกษานอกโรงเรียนเพื่อเป็นเครือข่ายติดตาม ตรวจสอบ การคุ้มครองผู้บริโภค และเป็นหูเป็นตาแทนสคบ. ในขณะเดียวกันมีแผนที่จะเชิญผู้ประกอบการทุกภาคธุรกิจ เช่นอสังหริมทรัพย์   อุตสาหกรรมเครื่องใช้ไฟฟ้า และห้างสรรพสินค้า  ฯลฯ เข้ามาร่วมสัมนาให้เข้าใจการประกอบธุรกิจที่เป็นธรรม ไม่เอาเปรียบผุ้บริโภค และให้เข้าใจเกี่ยวกับกฎหมายคุ้มครองผู้บริโภค
สำหรับสถิติการร้องเรียนของผู้บริโภค 6 เดือนแรกของปีงบประมาณ (ต.ค.2552-มี.ค.2553 ) มีผู้บริโภคร้องเรียนมาจำนวน 3,104 เรื่อง  โดยเป้นการร้องเรียนเกี่ยวกับโฆษณา 535  เรื่อง  สินค้าและการบริการ 1,398  เรื่อง  สัญญาอสังหาริมทรัพย์ 1,151 เรื่อง